Ալֆրեդ Մոլինա

Ալֆրեդ Մոլինա (, ), թատրոնի և կինոյի բրիտանա-ամերիկացի դերասան։ «BAFTA», «Թոնի» և «Էմմի» մրցանակների կրկնակի նոմինանտ։

Կենսագրություն 
Մոլինան ծնվել է 1953 թվականի մայիսի 24-ին, Լոնդոնում՝ Ալֆրեդ անունով։ Նրա ծնողները ներգաղթյալներ են եղել, հայրը՝ Իսպանիայից, մայրը՝ Իտալիայից։ Մոլինան ավարտել է Գիլդհոլի երաժշտության և թատրոնի դպրոցը։ Առաջին անգամ իբրև դերասան հանդես է եկել 1978 թվականին The Losers կոչվող սիթքոմում։ Ֆիլմում առաջին անգամ հայտնվել է 1981 թվականին, դա եղել է երկրորդ պլանի դեր Ինդիան Ջոնսի մասին պատմող առաջին ֆիլմում՝«Կորցրած տապանի փնտրտուքներում»։ Առաջին լուրջ դերը եղել է 1985 թվականին, երբ Մոլինան հայտնվել է «Նամակ Բրեժնևին» ֆիլմում։ Մինչ 1990-ական թվականները Մոլինան շատ է աշխատել հեռուստատեսությունում, բայց հետո թողել է դա, հանուն թատրոնի և կինոյի։ Տասնամյակի կեսերին նա տեղափոխվել է ԱՄՆ։ 1990 թվականին Մոլինան խաղացել է այնպիսի ֆիլմերում ինչպիսիք են «Անհատ», «Դիակ» (1995 թ.), «Աննա Կարենինա» (1997 թ.), «Մագնոլիա» (2000 թվականին Մոլինան խաղացել է գլխավոր հակամարտող՝ «Շոկոլադ» տրագիկոմեդիայում։ Մոլինայի համար մեծ հայտնիությունը սկսվում է 2002 թվականին՝ մեքսիկացի նկարիչ Դիեգո Ռիվերի՝ Ֆրիդա Կալոյին նվիրված կենսագրական «Ֆրիդա» ֆիլմում դեր մարմնավորելուց հետո։ Այդ դերը Մոլինային բերում է BAFTA մրցանակի արժանացմանը։ Դրանից հետո ընդունում է երկու առաջարկ՝ առաջինը չարագործ բժիշկ Ասմինովի դերն էր՝ «Սարդ-մարդը- 2» կոմիքսում, մյուսը Դեն Բրաունի «Դա Վինչիի կոդը» ֆիլմում։ Մինչ ԱՄՆ մեկնելն Ալֆրեդը խաղացել է Թագավորական ազգային թատրոնում։ Երկու անգամ առաջադրվել է «Թոնի» թատերական մրցանակաբաշխությունում։ Ներկայումս Ալֆրեդ Մոլինան ԱՄՆ-ի քաղաքացի է համարվում։ 1986 թվականին ամուսնանում է դերասանուհի Ջիլլ Գասկոյնի հետ, ով իրենից մեծ է 16 տարի։ Նրանք ունեն աղջիկ՝ Ռեյչելը, ով ծնվել է 1980 թվականին և երկու տղաներ՝ Ադամը և Շոնը։

Ընտրյալ ֆիլմացանկ 

 1981 - «Ինդիանա Ջոնս։ Կորցրած տապանի փնտրտուքներում» / Raiders of the Lost Ark - Ստապիո
 1984 - Միևնույն ժամանակ / Meantime - Ջոն
 1985 - Լեյդի-բազե / Ladyhawke - Ցեզառ
 1985 - Նամակ Բրեժնևին / Letter to Brezhnev - Սերգեյ
 1987 - Սրեք ձեր ականջները / Prick Up Your Ears - Kenneth Halliwell
 1985 - Մանիֆեսթ / Manifesto - Avanti (թագավորական գաղտնի ծառայության ղեկավար)
 1991 - Առանց դստեր՝ երբեք / Not Without My Daughter - Մուդի
 1992 - Ապրիլ /  April - Մեռլենշ Ուիլկինս
 1994 - Մևերիկ - Անգել
 1995 - Անհատ / Species - Բժիշկ Սթիվեն Արդեն
 1995 - Ընտանիք Պերես / The Perez Family - Խուան Ռաուլ Պերես
 1995 - Մեռյալը / Dead Man - միսիոներ
 1997 - Աննա Կարենինա (ֆիլմ, 1997) / Anna Karenina - Կոնստանտին Լևին
 1997 - Մարդ, ով գիտեր չափազանց քիչ / The Man Who Knew Too Little - Բորիս
 1999 - Արդար Դադլի / Dudley Do-Right - Սնայդլի
 1999 - Մագնոլիա / Magnolia - Սոլոմոն
 2000 - Շոկոլադ / 'Կոմս դը Ռեյնո
 2002 - Ֆրիդա - Դիեոգ Ռիվերա
 2004 - Սարդ մարդը 2 - բժիշկ ութոտնուկ
 2010 - Պարսից արքայազնը։ Ժամանակի դաշույնը - շեյխ Ամար

Ծանոթագրություններ 

Բրիտանացի դերասաններ
20-րդ դարի դերասաններ
Բրիտանացի կինոդերասաններ
Թատրոնի դերասաններ
Բրիտանացի կինոպրոդյուսերներ
Հեռուստատեսային դերասաններ
Բրիտանացի հեռուստատեսային դերասաններ
Ամերիկացի դերասաններ
Ամերիկացի հեռուստատեսային դերասաններ
Ամերիկացի կինոդերասաններ
Ամերիկացի տղամարդ թատերական դերասաններ
Ամերիկացի կինոպրոդյուսերներ